 Walaalayaalow anigu waxaan lahaa Lo iyo Ari, waxaan u soo cararay Muqdisho anigoo ka imid gobolka Bay, waxaan joogaa 11 bilood, waxaan soo degey xerada Badbaado, habeen Arbaco ah nin dirayska ciidanka wata ayaa noo soo dhacay, xaaskeygii ayuu damcay inuu kufsado way qaylisay, ka dib wuu cararay wuu soo noqday isagoo qori wata, wuxuuna nagu yiri maato yahay maatadu dhashay kaalaya iga celiya, iyadii oo umul ah ayuuna fara xumeeyey wuxuuna xabad kaga dhuftay kellida, xaaskaygii oo dhaawac ah gaadhi gacan ayaan ku qaaday waxaan geeyay cisbitaal Madiina, shan maalmood ka dib lugtii ayaa laga gooyey, waxaana na caawiyey rag Soomaaliyeed oo hayado gargaar markaas u shaqaynayey. 